效法上季金鑽貴人 賢者無敵擸埋呢場G3收爐
2024年05月30日 13:12
東網電視
更多新聞短片
「賢者無敵」乘勝追擊，再爭G3沙田銀瓶。
由於「金鑽貴人」因傷提早收咧，上月底跑完嘅主席短途獎，以至周日舉行嘅沙田銀瓶都無緣衞冕，今屆賽事少咗呢匹擂台躉，又會由邊一隻話事呢？
今場掛頭牌嘅「維港智能」，將會以頂磅迎戰，但以去年沙田銀瓶只負115磅不敵「金鑽貴人」，讓磅形勢都幾吃力，取而代之，新鮮熱辣主席短途獎得主「賢者無敵」，好大機會再下一城。
雖然話上場揚威G1，場地起變化幫助甚大，不過今次再跑，一樣係求仁得仁，事關嚟緊幾日預測有雨，以季尾嘅場地，想唔淋都好難，而幕後方面，亦考慮到季尾階段多雨水，場地容易起變化，所以先至同賀賢商議跑埋呢一場至收咧。
賀賢於2019年，亦憑高人團體名下「小巨人」贏沙田銀瓶，今次再有呢匹餐士馬，當然好大機會，效法上屆文家良「金鑽貴人」，務求食埋呢口分級賽孖寶，完滿收爐。